Virallinen lehti nro C 102 , 03/04/1998 s. 0097



KIRJALLINEN KYSYMYS E-2705/97 komissiolle esittäjä(t): Patricia McKenna (V) (1. syyskuuta 1997) Aihe: Irlanti ja koheesiorahasto Paljonko Irlanti on käyttänyt sille varatuista koheesiorahaston varoista tähän mennessä? Voiko komissio antaa luettelon niistä hankkeista, jotka ovat saaneet avustusta koheesiorahastosta? Montako koheesiorahastosta maksettavia avustuksia koskevaa hakemusta komissio on saanut irlantilaisilta viranomaisilta? Voiko se kertoa yksityiskohtia nyt harkittavina olevista hakemuksista? Onko komissio päättänyt tällaista rahoitusta saavien hankkeiden todennäköisestä tärkeysjärjestyksestä? Jos se on näin tehnyt, voisiko se kertoa asiasta tarkemmin? Komission jäsenen Monika Wulf-Mathiesin komission puolesta antama vastaus (23. syyskuuta 1997) Asetuksissa (ETY) N:o 792/93 ((EYVL L 79, 1.4.1993. )) koheesion rahoitusvälineestä ja (ETY) N:o 1164/94 ((EYVL L 130, 25.5.1994. )) koheesiorahastosta säädetään, että Irlannin osuus rahaston kokonaisvaroista kaudella 1993-1999 on seitsemästä prosentista kymmeneen prosenttiin, mikä vastaa 1 160-1 515 miljoonaa ecua (vuoden 1992 hintoina). Kaudella 1993-1996 varattiin Irlantia koskeviin hankkeisiin yhteensä 722 miljoonaa ecua, mikä on melko tarkoin yhdeksän prosenttia kaikista koheesiorahastosta samana aikana varatuista varoista. Komissio toimitti 22. heinäkuuta 1997 kirjeessä parlamentin jäsenelle täydellisen luettelon tukea saaneista Irlantia koskevista hankkeista. Koheesiorahaston tukea koskevia hakemuksia on jätetty enemmän kuin mitä rahastosta voidaan rahoittaa. Irlantiin liittyviä hankkeita varten on tähän mennessä jätetty vähän vajaat 200 tukihakemusta, joista muutamat hankkeiden osia varten. Ensisijaisista rahoituskohteista säädetään suurelta osin koheesiorahastoa koskevassa asetuksessa, jossa edellytetän rahoituksen suuntaamista laajoihin hankkeisiin, pääasiassa vähintään kymmenen miljoonaa ecua maksaviin hankkeisiin, jotka ovat tärkeitä ympäristö- ja liikenneinfrastruktuuriin liittyvien yhteisön tavoitteiden saavuttamiseksi. Komissio on päättänyt parlamentin tukemana, että kaiken kaikkiaan kaudella 1993-1999 tuki jakautuu määrällisesti tasan kyseiselle kahdelle tuetulle aihealueelle. Irlannissa ympäristöasioihin liittyvien painopistealueiden valinnassa kuvastuvat neuvoston direktiivi 80/778/ETY ((EYVL L 229, 15.7.1980 sellaisena kuin se on muutettuna EYVL L 377, 31.12.1991. )) juomaveden laadusta ja 21 päivänä toukokuuta 1991 annettu neuvoston direktiivi 91/271/ETY ((EYVL L 135, 30.5.1991. )) yhdyskuntajätevesien käsittelystä. Erityisesti painotetaan sellaisiin kaupunkeihin liittyviä hankkeita, joissa direktiivin mukaan on perustettava käsittelylaitos vuoteen 1998 tai vuoteen 2000 mennessä. Liikenneinfrastruktuuriin liittyvistä hankkeista rahaston tukea saavat sellaiset hankkeet, jotka kuuluvat osana Euroopan laajuiseen liikenneverkkoon tai mahdollistavat siihen pääsyn, erityisesti Essenin Eurooppa-neuvoston kokouksen yhteydessä valitut hankkeet. Parhaillaan komission tarkasteltavana vuonna 1997 tai myöhemmin annettavaa koheesiorahaston tukea varten on joukko Irlantiin liittyviä hankkeita. Rahoitussuunnitelmaa ja tuettuja hankkeita koskevat yksityiskohtaiset tiedot esitetään rahaston vuosikertomuksissa. Vuoden 1996 vuosikertomus ((KOM(97) 302 lopull. )) julkaistiin 23. kesäkuuta 1997, ja se on toimitettu parlamentille.